I 1837 skulle den lokale makten samles i formannskap og representantforsamling, som begge skulle velges av «folket» – i dette tilfellet vel hundre stemmeberettigede menn. Scheel, som fikk 29 stemmer, ba seg fritatt på grunn av svak helse og mange forretninger, men hans bønn ble avslått. 4. september 1837 holdt Mandal formannskap sitt første møte, hvor tollkasserer Scheel ble valgt til byens første ordfører.